Generalfeldmarschall

Generalfeldmarschall (Bahasa Melayu: jeneral fil marsyal, fil marsyal jeneral, atau Fil Marsyal;  listen ; disingkatkan pada Feldmarschall) adalah sejenis pangkat dalam tentera darat beberapa negeri Jerman dan Empayar Suci Rom; didalam Monarki Habsburg, Empayar Austria dan Austria-Hungary, pangkat Feldmarschall ini telah digunakan. Pangkat ini setaraf dengan Grossadmiral (Bahasa Melayu: Laksamana Besar) dalam Kaiserliche Marine dan Kriegsmarine, sejenis pangkat lima bintang, setanding dengan OF-10 dalam tentera laut NATO hari ini.

Empayar Suci Rom

Gelaran Kaiserlich-Königlicher Feldmarschall ("Fil Marsyal Diraja dan Imperial") digunakan dalam statut Empayar Suci Rom untuk menggambarkan pegawai kanan tentera.

Empayar Austria dan Austria-Hungary

Pangkat ini wujud didalam Empayar Austria sebagai Kaiserlicher Feldmarschall ("Fil Marsyal Imperial") dan didalam Empayar Austria-Hungary sebagai Kaiserlicher und königlicher Feldmarschall ("Fil Marsyal Diraja dan Imperial"). Kedua-duanya berdasarkan pada penggunaan dalam Empayar Suci Rom. Rajanya menyandang pangkat ex officio (kerana jawatan), pegawai-pegawai lain dinaikkan pangkat seperti yang diperlukan. Antara tahun 1914 dan 1918, 10 orang mendapat pangkat ini, 4 daripadanya adalah ahli kerabat dinasti Habsburg yang sedang memerintah.

Empayar Prusia dan Empayar Jerman

Didalam Tentera Darat Prusia-Jerman dan kemudian didalam Wehrmacht, pangkat Generalfeldmarschall memiliki beberapa keistimewaan, seperti diangkat menjadi golongan bangsawan, sama pangkat protokol dengan menteri kabinet, hak melapor terus kepada raja, dan mendapat pengiring tetap.
Pada tahun 1854, pangkat Kolonel Jeneral (Bahasa Jerman: Generaloberst) telah diwujudkan supaya dapat menaikkan Maharaja Jerman William I ke pangkat kanan dengan tanpa melanggar peraturan iaitu hanya panglima perang yang boleh menerima pangkat field marshal untuk kemenangan dalam pertempuran muktamad atau penawanan sebuah perkubuan atau bandar utama. Persamaan pangkat kolonel jeneral dalam Tentera Laut Jerman ialah Generaladmiral ("Laksamana Jeneral").
Pada tahun 1870 Putera Friedrich Karl dari Prusia dan Putera Mahkota Friedrich Wilhelm—yang memerintah ketumbukan tentera semasa Perang Perancis-Prusia—menjadi putera pertama Prusia dilantik sebagai field marshal.

Jerman Timur

Nationale Volksarmee ("Tentera Rakyat Nasional") dari Deutsche Demokratische Republik atau DDR (German Democratic Republic, iaitu Jerman Timur) mewujudkan pangkat Marschall der DDR ("Marsyal GDR") pada 25 Mac 1982. Seorang Jeneral boleh dilantik ke pangkat ini oleh Staatsrat (Majlis Negara GDR) semasa perang atau untuk pencapaian tentera yang luar biasa; namun, tiada siapa yang pernah menyandang pangkat itu.

Jerman moden

Pangkat Generalfeldmarschall, Generaloberst, Großadmiral dan Generaladmiral tidak lagi wujud dalam Angkatan Tentera Jerman baru (sehingga tahun 1990 Jerman Barat), iaitu "Bundeswehr" (bermaksud "Tentera Pertahanan") yang ditubuhkan pada tahun 1956. Pada masa ini, gred tertinggi tentera dalam Bundeswehr baru ialah Jeneral dan Laksamana.
Pemerintah Tertinggi (Bahasa Jerman: Inhaber der Befehls- und Kommandogewalt) Bundeswehr dalam masa aman, menurut Artikel 65a Hukum Asas Republik Persekutuan Jerman (perlembagaan),  Menteri Pertahanan Persekutuan (Bahasa Jerman: Bundesminister der Verteidigung) awam, yang memegang kuasa pemerintahan tertinggi angkatan tentera. Semasa perang, kuasa pemerintahan tertinggi dipindahkan kepada Canselor Persekutuan.
Generalinspekteur der Bundeswehr (Ketua Turus  Bundeswehr, bermaksud "Inspektor Jeneral Tentera Pertahanan") ialah Ketua Pertahanan dan ketua Markas Turus Angkatan Tentera (Bahasa Jerman: Führungsstab der Streitkräfte).